b'\n_START_ARTICLE_\nKj\xc3\xa6rlighet (roman)\n_START_PARAGRAPH_\nKj\xc3\xa6rlighet er en roman av den norske forfatteren Hanne \xc3\x98rstavik, utgitt i 1997._NEWLINE_Hovedpersonen Vibeke har sammen med sin s\xc3\xb8nn Jon flyttet til et tettsted i Nord-Norge. Hun arbeider som kulturkonsulent. Handlingen foreg\xc3\xa5r i l\xc3\xb8pet av \xc3\xa9n vinterdag, dagen f\xc3\xb8r Jons 9-\xc3\xa5rsdag, og et gjennomg\xc3\xa5ende trekk er misforholdet mellom Jons forventninger til morgendagen og moren, og Vibekes selvopptatthet og likegyldighet overfor s\xc3\xb8nnen. Handlingen veksler mellom Jons vandring med en loddbok, og morens fl\xc3\xb8rt og one-night-stand med en omreisende tivoliarbeider. Romanen slutter \xc3\xa5pent med at Jon, som ikke har egen n\xc3\xb8kkel, sovner foran inngangsd\xc3\xb8ra, og muligens d\xc3\xb8r av kulde._NEWLINE_Kj\xc3\xa6rlighet har blitt beskrevet som \xc3\x98rstaviks gjennombruddsroman, og ble i en Dagbladet-serie sommeren 2006 k\xc3\xa5ret til en av de 25 beste romanene fra de siste 25 \xc3\xa5r.'